Diari Oficial de la Generalitat Valenciana


Sumari del DOGV 4209, del 13-03-2002 (2002/2315)

Informació pública de l'alternativa tècnica de programa d'actuació integrada per al desenvolupament del sector PP-32, Bulevar 2, del Pla General d'Ordenació Urbana de la Vila Joiosa.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2315


Organisme emissor
:   Pladepro, SA

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament del sector PP-32, Bulevar 2, del Pla General d'Ordenació Urbana de la Vila Joiosa. [2002/Q2315]
  
El senyor Manuel Guillén Polo, en nom i representació de la mercantil Planificación, Desarrollo y Promoción de Castellón, SA (Pladepro, SA) ha formulat una alternativa tècnica de programa d'actuació integrada per al desenvolupament del sector PP-32, Bulevar 2, del Pla General de Ordenació Urbana de la Vila Joiosa, composta per una memòria justificativa de l'actuació que es pretén, acompanyada de la sol·licitud de cèdula a la Conselleria d'Obres Públiques, Urbanisme i Transports, avantprojecte d'urbanització i pla parcial. L'esmentada documentació se sotmet al tràmit procedimental d'informació pública durant el termini de 20 dies hàbils, a comptar des de la publicació del corresponent anunci, mitjançant un edicte en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana. Aquesta documentació es pot consultar a les dependències d'Urbanisme de l'Ajuntament de la Vila Joiosa i a la Notaria del senyor Juan G. Giménez Giménez, situada a la avinguda del País Valencià, número 35, entresòl, B, de la Vila Joiosa.
  
Durant aquest període, es podran presentar unes altres alternatives tècniques i al·legacions. Les proposicions juridicoeconòmiques es presentaran durant els cinc dies següents al venciment del termini esmentat en el paràgraf anterior. Aquests terminis es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en fa caució. La pròrroga es farà constar a l'expedient, s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, acompanyada, si escau, de projectes complementaris. Les proposicions juridicoeconòmiques s'han de presentar en plica tancada amb la documentació dels apartats c) i d) del mateix article.
  
L'acte d'obertura de pliques és farà en la següent data hàbil a la conclusió del termini per a presentar-les, a les oficines de la Secretaria de l'Ajuntament de la Vila Joiosa, situades al carrer Major, número 14.
  
Totes les actuacions podran ser objecte de consulta i al·legació pels interessats durant els 10 dies següent al d'obertura de pliques. Els competidors, durant aquest període, podran associar-se unint-ne les proposicions.
  
Finalment, aquest edicte compleix la funció de notificació per edictes, de conformitat amb allò disposat a l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, respecte dels propietaris cadastrals de parcel·les, de les quals la titularitat o el domicili a efectes de notificacions es desconeix:
  
Polígon 7, parcel·la 58, sup. 4-47-50 Inmobiliaria La Cala
  
Polígon 7, parcel·la 60, sup. 4-19-25 Ismael Contreras Castellano
  
Polígon 7 parcel·la, 61 sup. 96-74 YSC el Pontet de la Vila
  
Polígon 7, parcel·la 66, sup. 20-25 Hermanos Puchades
  
Cosa que es fa pública perquè se'n prenga coneixement, de conformitat amb allò disposat en els articles 46 i 48 de la Llei Reguladora de l'Activitat Urbanística.